अयोध्या में 09 नवम्बर 1989 को लाखों कारसेवक जुटे थे। 10 हजार से अधिक रामभक्त प्राण देने के लिए संकल्पबद्ध थे। इससे परेशान प्रशासन के हाथ-पांव फूल गये। लखनऊ से गोरखपुर फोन किया गया कि महंत अवैद्यनाथ से मुख्यमंत्री बात करना चाहते हैं। स्थिति गंभीर है। राजकीय विमान भेजा जा रहा है। उन्हें तत्काल लखनऊ लाने के लिए राजकीय विमान गोरखपुर भेजा गया। गोरखपुर के जिलाधिकारी महंत अवैद्यनाथ को लेकर विमान से चालीस मिनट में लखनऊ पहुंचे। हवाई अड्डे से सीधे उन्हें मुख्यमंत्री निवास पर ले जाया गया। वहां तत्कालीन मुख्यमंत्री नारायण दत्त तिवारी उनकी प्रतीक्षा कर रहे थे। वार्ता प्रारम्भ हुई। मुख्यमंत्री बोले महंत जी जिस स्थान पर आप शिलान्यास करने जा रहे हैं, उच्च न्यायालय ने उसे विवादित घोषित कर दिया है। वहां से हटकर आप किसी और स्थान पर अपना कार्यक्रम कर लें।